আবুল হোসেন সবুজ, মাধবপুর থেকে ॥ মাধবপুর উপজেলার পরিষদের সংরক্ষিত আসনের ভোট গ্রহণ অনুষ্ঠিত হবে আজ সোমবার। ৪টি পদের জন্য ১০ জন প্রার্থী প্রতিদ্বন্দ্বিতা করছেন। ১১টি ইউনিয়ন ও একটি পৌরসভাকে ৪টি অঞ্চলে ভাগ করা হয়েছে। মোট ৩৬ জন ভোটার তাদের ভোটাধিকার প্রয়োগ করবেন। নির্বাচনের সকল প্রস্তুতি ইতিমধ্যেই সম্পন্ন করা হয়েছে। শেষ মুহুর্তের প্রচারণায় প্রার্থীরা আটঘাট বেধে মাঠে নেমেছে। স্বল্প সংখ্যক ভোটার হওয়ায় তাদের কদরের শেষ নেই। রাজনৈতিক প্রভাবকে কাজে লাগানোরও চেষ্টা করছেন অনেকে। ইতিমধ্যেই প্রার্থীদের পক্ষ থেকে প্রতিপক্ষের বিরুদ্ধে ভোট কেনার অভিযোগ উঠেছে। ১নং অঞ্চলের প্রার্থী সেলিনা আক্তার এমন অভিযোগ করে জানান, কার্যত প্রতিদ্বন্দ্বিরা টাকা দিয়ে প্রভাব বিস্তার করছে। অনেকে রাজনৈতিক প্রভাব বিস্তার করেও ভোটারদের ভাগে আনার চেষ্টায় সর্বশক্তি নিয়োগ ...